钦定古今图书集成/明伦汇编/氏族典/第284卷 > 黄蕡
## 钦定古今图书集成/明伦汇编/氏族典/第284卷 > 黄蕡

按《万姓统谱》：蕡字仲实，震之曾孙。其父尝与饮，命蕡
为诗。其伯戏之曰：“汝叔祖鉴，年七岁，赋《栀子》诗，为世
传诵。后为学士，汝能之乎？”言毕，蕡诗就，有“黄栀姑且
饶它咏，丹桂行须见我攀”之句，满座称赏。年十八，自
郓贡太学，以明经屡占上第。尝作《易传》，推明大衍之
数，尢精确。元祐五年庚午，擢进士第，初调黄冈簿，丁
外艰，服阕，除赣县尉。在官尚气节，不能俛仰，会飞蝗
入境，多方捕之，有恶蕡者，反以捕蝗不及罢去，恬不
介意。元符初，起为宣城丞，改宣教郎、知奉新县。